ຈີນກ່າວປ້ອງກັນ ການຂຶ້ນພາສີລົດ ຂອງສະຫະລັດ
ຈີນກ່າວປ້ອງກັນ ການຂຶ້ນພາສີ ລົດໂອໂຕທີ່ຜະລິດຢູ່ສະຫະລັດ ຈຳນວນນຶ່ງ
ຈີນກ່າວປົກປ້ອງການຕັດສິນໃຈຂອງຕົນທີ່ຈະເພີ່ມການເກັບພາສີໃນນຳເຂົ້າລົດໂອໂຕບາງ ຊະນິດຈາກສະຫະລັດ ລັດຖະມົນຕີກະຊວງການຄ້າຂອງຈີນທ່ານ Chen Deming ກ່າວວ່າ ການເກັບພາສີໃນ ການນຳເຂົ້າລົດໂອໂຕ ແມ່ນເປັນວິທີແກ້ໄຂບັນຫາການຄ້າຕາມປົກກະຕິ ບໍ່ແມ່ນການຕັ້ງ ກຳແພງພາສີເພື່ອປ້ອງກັນອຸສາຫະກຳຂອງຕົນ ທ່ານເວົ້າວ່າ ຖ້າຜູ້ໃດກໍຕາມຫາກຂໍຮ້ອງ ໃຫ້ດຳເນີນການແຕກຕ່າງໄປຈາກນີ້ ການແກ້ໄຂທີ່ດີທີ່ສຸດກໍຄືຂໍໃຫ້ພວກນັກຊ່ຽວຊານຂອງ ອົງການໆຄ້າໂລກຕັດສິນກ່ຽວກັບເລື່ອງ ນີ້ ທ່ານ Chen ກ່າວຕໍ່ພວກນັກຂ່າວໃນວັນພະຫັດວານນີ້ ຢູ່ຂ້າງນອກຂອງກອງປະຊຸມລະ ດັບລັດຖະມົນຕີຂອງອົງການໆຄ້າໂລກທີ່ນະຄອນເຈນີວາ ການເກັບພາສີໃໝ່ຈະນຳໃຊ້ກັບລົດໂອໂຕທີ່ນຳເຂົ້າຊຶ່ງມີເຄື່ອງຈັກແຮງ 2 5 ລິດຫຼືສູງກວ່າ ນັ້ນ ແລະຈະມີຜົນບັງຄັບ ຕໍ່ລົດທີ່ຜະລິດໂດຍຫຼາຍໆບໍລິສັດ ຮວມທັງບໍລິສັດ General Motors, Chrysler ແລະລົດ BMW ທີ່ເຮັດຢູ່ສະຫະລັດ